钦定古今图书集成/理学汇编/字学典/第073卷 > 《曹士冕谱系杂说》 > 《东库本》
## 钦定古今图书集成/理学汇编/字学典/第073卷 > 《曹士冕谱系杂说》 > 《东库本》

世传潘氏所居法帖石分而为二，其后绛州公库乃
得其一，于是补刻馀帖，是名“东库本。”第九卷之舛误，
盖始乎此。今好事之家所藏《绛帖》，率多此本，字画精
神遒劲，亦自可爱。而《卫夫人》一帖及《宋儋帖》，颇多燥
笔，有如《兰亭叙》群字落笔之精，此稍异于诸本。其所
以不及旧帖者，以第九卷大令书石不破缺，而炳文
所论三字已误，且逐卷逐段各分字号，以“日月光天
德，山河壮帝居，太平何以报，愿上东封书”为别。此又
异于旧帖也。